Xineru 27, 2010 por D. Barreiro      La principal conclusión de la Tertulia Pachín de Melás celebrada ayeri [martes 26 de xineru de 2010] foi que la entrada del asturianu nel sistema educativu foi una mala esperiencia pa la FSA, salió demasiao bien y el Gobiernu asturianu nun va permitir que la xente salga del colexu con una actitú positiva haza la llingua.    La tertulia, una iniciativa mensual  dUNA-Xixón, xiró sobre los 30 años del llema Bable nes escueles y cuntó cola participación de Pablo Xuan Manzano, maestru y presidente del coleutivu Llingua y enseñanza; y de Xosé María García Llábanamaestru dasturianu que formara parte del coleutivu de maestros quentamará a trabayar nes escueles pilotu, nesti casu nel C.P. Evaristo Valle de Xixón. Urbano Rodríguez, maestru y fundador de Conceyu Bable nel conceyu de Xixón, nun pudo tar a la fin por motivos personales.    Pablo Xuan Manzano foi una de les persones quentamó a dar les primeres clases dasturianu y que socupó de formar a los primeros maestros. Esplica la dificultá de los primeros tiempos, cuando se plantego al Principáu entamar col enseñu del asturianu. Manzano albidra que enxamás nun tuvimos presidente como Pedro de Silva y conseyeru dEducación como Fernández de la Cera, yeren malos, pero foron los que metieron lasturianu nel sistema educativu.    El profesor, yá retiráu,  cuenta como lAcademia de la Llingua entamó en 1982 a formar a los primeros enseñantes al traviés de cursos pa qua la fin, en 1984, ocho maestros entamaran cola asignatura en seis centros pilotos. Manzano esplica que sentamó en 3u dEducación Primaria, cuando, según esclaria, lo lóxicu sería entamar per infantil. Sicasí, los dos ponentes de la tertulia afitaron questo ye porque la Conseyería quier que la educación nasturianu seya daqué simbólicu, si nun entamen ninfantil, lo que traen de casa piérdese.    Manzano esplica que lentamu de la escolarización tuvo una valoración mui positiva, dalgo que nun esperaben y auméntose la ufierta a otros centros. Recuerda como decidieron meter la llingua na escuela al traviés de la cultura, dexando que los neños falaren, foi muncho más positivu quentamar a dar regles gramaticales.    Xosé María García Llábana faló de la so esperiencia como profesor nel Evaristo Valle de Xixón, un colexu estremáu del restu, nuna gran ciudá y con un gran númberu descolinos, la Conseyería quería quhubiera asturianu nun centru importante. Llábana cuenta como nos otros centros hubo consensu nel claustru, mientres que nel Evaristo Valle namás lo pidió un profesor, tando los maestros y los APAS a la contra.    Sicasí, esplica como en tres años pasóse dun 35% descolarizaos nasturianu a un 80%, que yeral porcentaxe del restu de centros, pero equí nun colexu de 1.200 escolinos. Tamién cuenta comol presidente de lAPA yera daquella un enemigu de la llingua nes escueles y como güei, más de 25 años depués, ye un avezáu de les manifestaciones pro-oficialidá.    Pablo Manzano camienta que los primeros profesores dasturianu foron los meyores, polo menos los más comprometíos. Faló de les primeres esperiencies, como saconceyaben tolos sábados na sede de lALLA ya intercambiaben fotocopies, daquella nun había testos. Recuerda como los primeros profesores dasturianu foron los quentamaron a facer actividaes estraescolares, cosa quagora ta perdiéndose, agora ser maestru dasturianu ye una profesión más. Llábana cuenta como nes primeres esperiencies había un doble trabayu; dar clase de llingua a los escolinos y otra clase pa convencer a los padres.    Anguaño, con 3.000 persones que tán titulaos pa dar clase dasturianu, llegóse a una cierta profesionalización. Según Iris Díaz Trancho, maestra y presentadora de la tertulia, el  perfil del profesor yá nun yel dun militante, cosa que nun ye mala, yá que se llegó a cierta normalidá. Sicasí, señaló que tien quhaber inspeiciones que controle que se da nasignatura, que salgame la profesionalización dafechu.    Llábana recuerda como al llegar los primeros escolinos dasturianu a 8u, seis años depués del entamu de la esperiencia pilotu, la Conseyería fixo un despliegue importante pa facer una valoración, saber si los escolinos dasturianu teníen retrasu notres materies. Pero según cuental maestru descubrióse tolo contrariu, amás, señala, los escolinos que diben a llingua teníen un mayor esmolecimientu pol propiu país, la so naturaleza, la so cultura o los problemes dAsturies.    Los tertulianos amuesen el so malestar porque la esperiencia pilotu quedóse neso, lasturianu nun ta ninfantil, la etapa más importante y nun ye llingua vehicular dotres materies. Sicasí, Llábana faló de cómo fai más duna década los sindicatos solicitaron que seis centros pilotu entamaren un procesu dinmersión llingüística nasturianu al traviés de lasignatura de Conocimientu del Mediu, pero nun había llexislación y el proyeutu quedo pa prau.    Nel posterior alderique, fálose de cómo les nueves families inmigrantes apuntaben a los sos fíos a llingua como arreyu dintegración o de la necesidá de la convocatoria doposiciones, dalgo que según Iris Díaz Trancho nun quieren facer, yá que nel momentu quun maestru tenga plaza, nun pues quitar lasignatura del colexu.    Sobre si la introducción del asturianu nel sistema educativu foi una bona esperiencia, Iris Díaz Trancho, quamás de profesora foi escolina dasturianu, señala como los fíos de los primeros neños que dieron asturianu, anguaño tienen nomes como Enol, Xuacu, Lena o Catuxa. 